ང་ཚོ་འདིར་ཆོས་ལུགས་འདྲ་མིན་གྱི་མི་སྣ་དུ་མ་ཐུན་མོང་དུ་མཉམ་འཛོམས་བྱུང་བ་འདི་ནི་རྟགས་མཚན་བཟང་པོ་ཞིག་ཡིན།ཆོས་ལུགས་ལ་ནང་གསེས་ལྟ་བ་མི་འདྲ་བ་དུ་མ་ཞིག་ཡོད་པ་དང༌།ལྟ་བའི་གནད་དོན་འགའ་ཞིག་ནི་རྩ་བ་ནས་མི་མཐུན་པའི་རྒྱབ་འགལ་དུ་གྱུར་པའང་ཡོད།དཔེར་ན་ནང་པ་རྣམས་ཀྱིས་འཇིག་རྟེན་བཀོད་པ་པོ་ཁས་ལེན་གྱི་མེད་ལ།ཡེ་ཤུས་འཇིག་རྟེན་བཀོད་པ་པོ་ཞིག་གི་སྟེང་ནས་ལྟ་བ་རྣམས་བཤད་ཀྱི་ཡོད།དེ་ལྟར་ཁྱད་པར་ཆེན་པོ་ཡོད་ནའང་ངས་ཁྱེད་རང་ཚོའི་ཆོས་ལུགས་ལ་གུས་བརྩི་ཆེན་པོ་བྱེད་ཀྱི་ཡོད།དེ་ཡང་སྲིད་དོན་གྱི་རྒྱུ་མཚན་དང་ཡ་རབས་ཙམ་གྱི་ཆ་ནས་མ་ཡིན་པར་ཁ་ཞེ་གཉིས་མེད་ཀྱི་སྒོ་ནས་ཡིན།ལོ་ངོ་བརྒྱ་ཕྲག་མང་པོའི་རིང་ཁྱེད་ཚོའི་ལམ་ལུགས་འདིས་མིའི་སྤྱི་ཚོགས་ལ་ཞབས་འདེགས་ཆེན་པོ་བསྒྲུབས་ཡོད།